**Mis on joogitaara konteiner ja mis on selle erinevus pakendikonteinerist?**
Joogitaara konteiner on selleks, et pakend oleks rohkem sorteeritud.

2017. aastal toimunud koolitusel tekkis arutelu, et kui konteineri peal on plekkpurgi silt, siis kuidas on see joogitaara. Selletõttu täpsustasin selle vastuse. Lisandunud info Ragn-Sellsist: joogitaara konteineri eesmärk on saada kvaliteetsemalt kätte klaastaarat, et see ei oleks nii segunenud muu pakendiga. Joogitaara konteinerisse võib panna kõik klaastaara (pudelid, purgid) lisaks ka plastikpudelid ja alumiiniumtaara. Hetkel Eestis joogitaara eraldi kogumine levinud ei ole. Skandinaavias aga kogutakse joogitaara selgelt eraldi. Seda põhjusel, et kui Eestis me saame veel endale lubada segapakendite järelsorteerimist, siis Skandinaavias kus tööjõukulud on oluliselt kallimad, tuleb liigiti sorteerimine juba inimeste poolt ära teha. Eesti liigub samas suunas ja lähitulevikus tuleb ka meil taarat või siis klaasi hakata üha rohkem eraldi koguma.

**Mis saab Eestis pakendijäätmetest?**

Pakendijäätmete käitlemine on hästi erinev. Kõik oleneb pakendist. Siin ühest vastust ei ole, sest erinevaid materjale (pakendite materjale) on paarikümne ringis.

Mõned näited:

* Klaas läheb Järvakandisse, kus neist tehakse uuesti pudelid ja purgid
* Vähemkvaliteetne klaas (sh segaklaas ja klaasipuru või mis on väga määrdunud) kasutatakse tänavakivide valmistamisel. Lisaks kasutatakse klaasi ka Skandinaavias klaasvilla tootmisel.
* Madalakvaliteetne pakend (juutupakend ja muu selline pehme toidupakend) sellest tehakse Eestis näiteks plastikust terassilaudu.
* Jogurtitopsid lähevad näiteks põrandaliistude tootmisesse.
* Paberpakend natukene taaskasutatakse Eestis, aga suuresti eksporditakse välja.

**Mida tehakse vanade rehvidega?**

Vanade rehvide probleem on suur, kuna neid tuleb meeletus koguses ja nende kasutusvõimalused on piiratud. Siiski tehakse selle nimel tööd:  <http://www.envir.ee/et/vanarehvid> ja <http://www.envir.ee/et/vanarehvide-probleemi-lahendamise-ettepanekud>Samuti tegeleb teemaga Eesti Energia

 [https://uudised.tv3.ee/eesti/uudis/2017/07/29/keskkonnasobralik-tegu-eesti-energia-tahab-vanarehvidest-oli-toota](http://www.envir.ee/et/vanarehvide-probleemi-lahendamise-ettepanekud)

Hetkel ei ole veel kõige ilusamat lahendust pakkuda, kuid hoiame pöidlaid, et peagi midagi leitakse!

Osaliselt saab rehvidele leida uue elu - lillepeenrana, mänguväljakutele jms. Samuti tehakse vanadest rehvidest mänguväljaku matte.

**Mida tehakse tekstiilijäätmetega? Kuhu viia enda kasutamiskõlbmatud riided?**
Kui riided on kasutamiskõlblikud, siis võiks need viia taaskasutuskeskustesse (näiteks Tartus Riia 11 <http://uuskasutus.ee/>), kasutamiskõlbmatuid riideid saab viia H&M kauplusesse (<https://www.uber.com/et-EE/newsroom/hm-ja-uber-teevad-riiete-taaskasutuse-lihtsamaks-kui-kunagi-varem/>) või jäätmejaamadesse (Jaama 72c ja Turu 49).

Sorteerides kasutatakse tekstiilijäätmeid ümbertöötlemiseks, tehakse uusi tooteid, kaltsuvaipu jms.

**Milline ühekordne tops on kõige väiksema keskkonnamõjuga - paber, plastik või bio?**

Keskkonna mõistes on kõik ühekordselt kasutatavad asjad suure jalajäljega. Keskkonnahoid tekibki eelkõige sellest, et me kasutame asju korduvalt. Just nagu kilekotiga, kui kasutame seda 2 korda - poest kaupu tuues ja järgmisena prügikotina, siis on selle jalajälg suur, kui aga kasutame kilekotti kogu tema võimaliku eluea sh 15-20 kasutuskorda ja alles siis kasutame prügikotina, sellisel juhul on kilekoti ökoloogiline jalajälg oluliselt väiksem kui paberkotil. Ehk suures plaanis on kõigi ühekordsete nõude jalajälg suur just seetõttu, et kasutame vaid ühe korra. Keskkonnahoid ei tule mitte sellest kas valime paberi või plasti, vaid selle kui valime materjali mida saab kasutada korduvalt. Kui neid materjale peaks kuidagi listi panema, siis suure tõenäosusega on paberi jalajälg kõige väiksem ja biolagunevatel nõudel kõige suurem.

**Kuhu panna läbipõlenud elektripirnid?**

Kui on hõõgniidiga pirnid siis võib panna olmesse. Päevavalguslambid (säästupirnid) tuleb viia ehituspoodides olevatesse kogumiskastidesse.

**Kas tavaline plastikkott on sobiv koos kogutud karpidega paberkonteinerisse?**
Ei ole sobiv.

**Kas Statoilist ostetud kohvitopsid võiks panna ka pakendisse?**

Jah, aga on oluline, et need oleksid kohvist tühjad, st seal ei oleks vedelikke, mis valguvad välja ja määrivad ära muu materjali.

**Kas rõhu all olevat pudelit võib panna pakendisse?**

Kui tarbija on täiesti kindel, et see on tühi siis võib. Kindlasti ei tohi pakenditesse panna pudeleid, mis sisaldavad jääke 20-30% või rohkem. See tähendab, et kui seal on veel deodorant sees, või juukselakk, või autovärv, siis need on sorteerimisjaamades ühed suurimad tuleohtu tekitavad asjad. Ragn-Sellsis on olnud juhtumeid kus purustisse sattunud pooltühjad välgumihklid on tekitanud tulekahju. Need tuleb viia jäätmejaama, neid käideldakse eraldi, spetsiaalsetes purustites, mitte aga pakendi sorteerimise liinil.

**Kuidas oleks kõige mõistlikum käituda vana raamatuga?**

Kui olete täiesti veendunud, et raamat on kasutamiskõlbmatu (enne võiks pakkuda Uuskasutuskeskusesse, raamatukogudesse, Aparaaditehase trüki- ja paberimuuseumisse) tuleks eemaldada raamatu kaaned, sest seal on palju liimi ja võib olla ka muid materjale (nahk vms). Kaaned lähevad olmeprügisse ja sealt edasi jäätmekütuseks.

**Kas teekoti metalsed osad peab ära võtma enne biojäätmetesse viskamist?**Jäätmete sorteerimine käib mõistlikuse piires. Kindlasti ei pea hakkama juuksekarva lõhki ajama. Peaasi, et teekott enda õige koha leiab. Biojäätmete hulka kuuluvad looduslikumast materjalist teekotid, muu on olmeprügi. Kummalgi juhul ei ole tarvis metalset osa hakata eemaldama.

**Mis saab pakendist sorteerimisliinil?**

Sorteerimisliinil sorteeritakse materjalide järgi ära. Lisaks materjali liigile vaadatakse ka selle puhtus (puhtus st, et piimapakis ei oleks piima ja jogurtitopsist ei voolaks välja jogurtit. Parim on pakend natukese veega läbi loksutada).

Tehnoloogilise poole pealt on kaks varianti - käsitsi sorteerimine ja robotitega (sh infrapuna sensoritega tuvastatakse materjali liik ja siis õhusurvega suunatakse õigesse kogumislahtrisse.

**Kas heinapallide kiled on pakend?**

Jah, see on pakend.

Lisaks siloaunade kattekilele on ka rullide kile pakend ja ka pakkenöörid ja pakkelindid kvalifitseeruvad pakendiks. Tegelikult käib see tootjavastutuse alla. Silokile kokkukogumise kohustus on tegelikult selle müüjal ehk see kellelt silokile ostetakse peab selle ka kokku koguma. Silokile on taaskasutuse mõttes siiski meeletu väljakutse, kuna seda tekib palju kuid see on väga määrdunud ja jääke täis. Pilt on parem heinapallide ümber oleva kilega ja siloaunade kattekilega.

**Kuidas jäätmeteket vähendada**

Tehes teadlikke valikuid. Näiteks kasutada kahepoolset trükki, kui materjale printida; kasutada enda kaasavõetud kohvitopsi, riidest poekotti; valida pikema kasutus- ja granatiiajaga tooteid jpm.

**Mis uuskasutuskeskusesse viidud riietest edasi** **saab?**

Uuskasutuskeskusesse viidud asjadele on mitu erinevat lahendust. Uuskasutuskeskus hoolitseb selle eest, et neile toodud kasutatud riided hakkaksid uut elu elama. Pooled neist jagatakse koostööpartneritele, kolmandiku müüakse maha oma poes. Samuti saab annetada mööblit ja jalanõusid. Täpsemalt saab lugeda nende kodulehelt: <http://uuskasutuskeskus.ee/anneta-asju/#mis-saab-minu-asjast-edasi>

**Kas osasid kassiliivasid võib WC-potist alla lasta veega?**

Kassiliivasid on erinevaid - mõned on graanulid, mõned kristallid, mõned nagu liiv. Kindlasti tuleks lugeda pakendilt infot, kuidas kasutatud liiva edasi käidelda. Kui puhastamise käigus viskate ära väikese osa liivast (ja pakendi peal on kirjas, et tohib veega alla lasta), siis võib seda teha, kuid kui terve liivakast on vaja välja vahetada uue vastu, siis soovitaksin ikkagi kasutatud liiv panna olmeprügi hulka.

Osaliselt on pakenditel ka info, et sobib biojäätmete hulka - seda ma siiski ei soovita, sest sa kunagi ei tea, mis haigustekitajad võivad liivaga koos sinna sattuda.

**Kas rasvast supileent võib kraanikaussi valada?**

Üks koolitusel osaleja oskas rääkida, et pärast rasvase supileene valamine kraanikaussi võiks sellele järgneda ühe pätikohvi tassi jagu kohvipaksu, sest see pidavat torustiku ära puhastama. Küsisin selle üle torumehelt, kes ütles, et see on müüt. Siiski oleneb see suuresti sinu torustikust - vanad malmtorustlikud pidavat seina külge rohkem koguma kraanikausist alla lastud asju, kui uued plastiktorud. Siiski mõeldes sellele, mis nendest ainetest edasi saab, siis kõike kraanikausist alla lasta ei soovita, kuna siis suureneks veepuhastusjaama töömaht märgatavalt.

Rasvase supileeme viimase teekonna kohta uurin ma edasi.

**Kas biokilekotid ikka lagunevad lõpuni?**

Tõeliselt biolagunevad on kilekotid, mis on tehtud 100% bakterite poolt ära söödavast materjalist, näiteks maisi-, kookose- ja riisitärklisest, sojavalgust või muust. Paraku on sellised kilekotid nõrgemad ja kallimad kui polüetüleenist kilekotid. See-eest aga biolagunevad need soodsates tingimustes sajaprotsendiliselt ning lühikese ajavahemiku jooksul.

Üsna sageli on biolagunevad kilekotid ka nõrgema tugevusega ja kallimad. Kõige sagedamini tehakse biolagunevaid kotte maisist. Siin tulevad esile omad miinused. Nimelt on mais sageli pärit intensiivpõllundusest ja on üsna raiskav kulutada toitu ja põllumajandusmaad lühikese eaga pakendite peale. Toidust valmistatud kilekotid ei ole pikaajaline ja jätkusuutlik lahendus, sest nad tõstavad toiduainete hinda. Seda eriti meie nälga täis maailmas.

**Kas kalaluid ja kodujuustu võib panna biojäätmetesse?**

Eesti korteriühistute liidu andmetel kalaluid tohib panna biojäätmetesse, kuid kodujuustu mitte.
Lisainfot saab lugeda: <http://ekyl.ee/wp-content/uploads/2017/03/Bioj%C3%A4%C3%A4tmed.pdf>

**Kuidas jäätmeteket vähendada?**

Tehes teadlikke valikuid. Näiteks kasutada kahepoolset trükki, oma kohvitopsi või riidest poekotti. Valida pikema kasutuseaga tooteid.

**Miks ei ole Eestis kohustuslik pakenditele märkida, mis materjalist need tehtud on?**

Hea küsimus. Mis materjali täpselt mõelda? Mis plastiliigiga on tegu?

**Mis see olmeprügi ikkagi on ja kas seda töödeldakse ümber või mitte?**

Olmeprügi on reaalne prügi, millest enam midagi teha ei saa. Muu on jääde. Olmerügi ümber töödelda ei saa ning see läheb kas jäätmekütuseks või ladestatakse prügimäele.

**Mis eestikeelset, eestikeskset kirjandust on hiljuti jäätmete ja reostuse kohta avaldatud?**

Erinevaid materjale võib uurida Moodle kursuselt, mille lingi, kasutajatunnuse ja parooli ma panin loodusmaja kodulehele.

**Rohkem küsimus on pigem selles osas, et kuhu prügikasti milliseid jäätmeid panna (nt tühi šampoonipudel, hambapastatuub, katkiläinud savitaldrikud).**

**Kuhu jõuavad need pakendid, mis saab viia Ilmatsalu Maxima juurde?**

Oleneb, mis pakendid seal kogutakse.

**Kas ja kuidas on kõige mõttekam tegeleda biojäätmetega, nt kas ja kuidas tohib linnas tegeleda komposteerimisega?**

Biojäätmete kogumiseks peab eraldi kogumismahuti olema:

1) elamumaa sihtotstarbega kinnistul, kus on kümme ja enam korterit; 2) mitteelamumaa sihtotstarbega kinnistul, kus biojäätmeid tekib üle 80 l nädalas.

Muul juhul tuleb biojäätmeid võimalusel koguda liigiti ning kompostida nõuetele vastavalt samal kinnistul või anda üle jäätmeluba omavale isikule. Biolagunevad aia- ja haljastusjäätmed saab viia jäätmejaama. Jaemüügikohas, toitlustusasutuses ja toiduainetetööstuses tekkivad biolagunevad köögi- ja sööklajäätmed tuleb koguda liigiti ning anda üle jäätmeluba omavale isikule.

**Kuidas sorteerida jäätmeid?**

**Kas tabletileht (tühi) läheb olmesse või pakendisse?** Pakend

**Mida peale hakata katkiste ja kulunud riietega mida enam teisele ringile anda ei saa?** H ja M, jäätmejaamad

**Kas prügiautod viskavad erinevatest konteineritest pärit prügi ühte kohta kokku vōi sorteeritakse see kuidagi prügiautos sees ära?** Prügiauto sees ei sorteerita. On olemas erinevate mahutitega autod.

**Mis on jäätmemajanduse tulevik? Kas saab veel paremaks minna? Kas varsti hakatakse meilt "prügi" ostma, kuna see on lihtsalt nii väärtuslik?** Mõte on tekitada prügile parim võimalik kvaliteet. Mida „puhtam“ on prügi, seda parem kütteväärtus. Seega, tuleks prügi seest välja sorteerida kõik, mis võimalik (nt pakend, biojääde!).

Loodetavasti jäätmemajanduse tulevikuks on see, et jäätmete kogust vähendatakse ning ülejäänu sorteeritakse nii hästi, kui tehnoloogia lubab.

**Kas hambapastatuubi võib pakendikonteinerisse visata?** Hambapastatuub on pakend, kui see on tühi ning võib visata pakendikonterisse.

**Mida teha sellise pakendiga, kus on kile ja papp ning neid eraldada ei saa?**

**Kuidas motiveerida ka teisi jäätmeid sorteerima?** Eeskujuna.

**Mis biojäätmetest edasi saab - kuidas ümbrikilekotid eemaldatakse ja milleks komposti kasutatakse?**

Kilekottides ei tohiks biojäätmeid ära visata. Ikka biolagunevad või ilma kotita.